A szerencsejáték az élet része.
Ha nem lenne krikett, az emberek valami másra fogadnának.
Kizárólag azért virágzik a bizniszünk, mert illegális.
A készpénz piszkos pénzt jelent.
Mi rosszfiúk vagyunk, nem pedig hősök.
Ugyanúgy imádom a krikettet, mint bármely másik indiai.
Csodálatos egy játék.
Maga a mozgó költészet.
Amikor sportriporter lettem,
még nem sejtettem, hogy egyszer én fogom borítani a bilit.
Az indiai csapat kapitánya megszerzi az ötvenesét.
Kint van. Ez bizony kint van.
A több millió rajongó piedesztálra emelte a játékosokat.
Istenek voltak.
De az emberek gyarló lények.
Amikor elkezdtem kutakodni,
rájöttem, hogy valójában
ez egy egészen más játék.
Egy nagyon mocskos játék.
A krikettközösség megdöbbent.
Az emberek bepöccennek,
és nagyon kiakadnak.
Nagyon forró a helyzet.
Nem lehet megjósolni, hogy mi lesz ezután.
Az állítások, amikkel előhozakodtak,
egészen hihetetlenek voltak.
A BCCI MEGBÜNTETI A VÉTKES JÁTÉKOSOKAT
Kidolgoztunk egy tervet, hogy tőrbe csaljuk a krikettjátékosokat,
és kémkamerák előtt húzzuk ki belőlük az igazságot.
Árulás. Mintha hátba szúrtak volna.
Nagy az aggodalom.
Vajon a krikett túléli ezt?
MEGBUNDÁZOTT MECCSEK
Gyönyörű ütés!
Káprázatos volt!
Az indiai krikett szupersztárjai a 90-es években élték fénykorukat.
Nagyon tiszta ütés volt.
Olyan híressé és fontossá váltak, mint a filmsztárok.
Csodálatos elkapás!
Ez zseniális volt!
A kiszámíthatatlansága, a szépsége, a kibontakozó feszültség…
Bármi megtörténhet.
Baj van! Nagy baj van!
Nem számít, hogy ki vagy és honnan jöttél,
az egész ország hősévé válhatsz.
Követni akartuk a sztárjainkat.
India! India!
Szinte a krikett utópisztikus változatát láttuk.
De aztán jöttek a szerencsejátékos ügyek. Naiv voltam.
Indiában a sportfogadás illegális.
Amikor először hallottunk a bukmékerekről,
tudtuk, hogy baj van,
de még kezdő riporterek voltunk. Nem tudtuk, mi történik.
Kellett valaki, aki az egészről lerántja a leplet.
OKNYOMOZÓ RIPORTER, OUTLOOK MAGAZIN
Senki nem látja a világot úgy, mint az oknyomozó riporterek.
Eleinte nem is tudósítottam sportról.
De aztán az egyik újságírónk az Outlooknál azt hiszem, megbetegedett.
Szóval véletlenül lettem sportriporter.
Így mindig is kívülálló voltam.
Volt néhány barátom,
de én sose voltam tagja ennek az úgynevezett klubnak.
Ők soha nem írtak
a meghökkentő és a negatív dolgokról.
Úgy éreztem, sokkal többel tartoznak az közönségnek.
Emlékszem, egyszer '97-ben
épp a sajtópáholyban ültem,
és feltűnt, hogy egészen feszült a hangulat.
Furcsa volt,
amikor néhány újságírót elkezdtek telefonon hívogatni.
Arról beszélgettek, hogy mi lesz a meccsen,
hogy ki fog labdát ejteni és ki nem,
és hogy milyen dobások lesznek.
Aztán elmondták nekik az oddsokat.
Akkor döbbentem rá, hogy: „Öcsém! Ezek bukmékerekkel telefonálgatnak.”
A sajtószobában nem szabadna bukikkal beszélni.
Etikailag aggályos.
Felháborítónak tartottam a dolgot.
De elgondolkodtam: „Mi a franc történik?
Milyen messzire nyúlnak a szálak? Mennyi pénzről van szó?”
Így hát elkezdtem kutakodni.
És sikerült megtalálnom pár bukit.
Nem engedték, hogy lefilmezzem vagy lefényképezzem őket.
Igazából még a nevüket se árulták el.
De idővel páran hajlandóak voltak beszélni.
FELVÉTEL - LEJÁTSZÁS - VISSZA
Minden buki szerencsejátékosként kezdi.
EGY NÉVTELEN BUKMÉKER HANGJA
Sokat csibészkedtem, de pénzem sose volt.
A gyors megoldás a szerencsejáték volt.
Miután pénzfüggő lettem, másokat is rávettem, hogy játsszanak.
A biznisz beindításához egy egész csapatra volt szükségünk.
Sokan bukibarlangnak hívják a helyet.
Mi üzletnek hívjuk.
SZÁMLÁK
Kész őrültekháza volt.
Folyton csörögtek a telefonok.
Dőltek a kapuk, jöttek a futások, az oddsok pedig folyton változtak.
Akkor még az egész a bizalomra épült.
Csak olyanoktól fogadtak el pénzt, akiket ismertek.
Mindenféle emberek fogadnak.
Üzletvezetők, bankigazgatók,
még egyetemisták is, főleg a lányok.
Azt hiszik, hogy nyerhetnek.
Mindenkinek az a mániája, hogy meg akar gazdagodni.
Ijesztő volt. Néhányan még rögzítették is a hívásokat,
hogy a szerencsejátékosok ne tudjanak visszakozni.
Ha megpróbálsz átvágni, bajba kerülsz.
A szerencsejátékos sose nyer,
és a buki sose veszít.
Ez az igazság.
Egész Indiában nagy igény volt a szerencsejátékra,
akárcsak a krikettre.
Bármire lehetett fogadni.
Például, hogy tíz játszma után hány pontja lesz a csapatnak,
vagy hogy egy adott ütősnek hány hatosa lesz.
A szerencsejátékosok még mezőnypozícióra és dobócserére is fogadtak.
Így a bukiknak hatalmas előnyük származott a kapott információkból.
Az információ hatalom volt.
MECCS - INDIA - ODDS - DÉL
Néhány buki mesélte,
hogy egy bizonyos meccsen nagyon gyanúsan ingadozott a fogadás.
Gyanús volt, hogy valakinek bennfentes információi lehetnek.
De mi ez az információ?
Ezen elgondolkodtam:
„A bukiknak hatalma volna a játékosok felett?”
Kiesett!
A 90-es években elterjedt a kábeltévé,
és az ország minden falujába elhozta az indiai krikettet.
Így abban a generációban minden indiai srác legnagyobb álma az volt,
hogy Indiáért játszhasson.
Felcsillant a reménysugár,
hogy még ha kisvárosból is származol,
akkor is hőssé válhatsz.
Megjelent a játékosok teljesen új generációja.
Kisvárosi srácok voltak.
Minden nagyon új volt nekik,
és akkoriban még nem állt portás a játékosok és a külvilág között.
És akkortájt az indiai krikett tele volt olyan emberekkel,
akik folyton a játékosok körül ólálkodtak.
Furcsa emberek járkáltak be az öltözőkbe,
és hálálkodtak a játékosoknak.
De kik voltak ezek az emberek?
Beszéltem egy csomó korábbi játékossal.
JÁTÉKOSOK KRIKETT
Sokan ellenezték, hogy felvegyem a beszélgetésünket.
De mindig próbáltam egyre mélyebbre ásni.
És végül megtaláltam…
Manoj Prabhakart.
Szép dobás!
Begörbülőt dobott, és az ellenfele későn mozdult rá.
Manoj Prabhakar volt
India varratos dobójátékosa és mindenese.
Nagyon versengő volt, egy igazi harcos.
De mindig is amatőrként tekintettek rá.
A szegény ember Kapil Devjének nevezték.
Nem valami jó sportoló.
Tudja?
KORÁBBI CSAPATKAPITÁNY
Gyenge sportoló, és ez egy nagyon-nagyon komoly érv.
Prabhakar mindig is nagyon tüzes
és nagyon ingerlékeny volt.
Az emberek szerint az ön hangulata nagyon kiszámíthatatlan.
Saját magáról úgy nyilatkozott, hogy sokat káromkodik.
Szenvedélyesen kell játszani.
Ha nincs meg benned a tűz, mindent elveszíthetsz.
Ha egy magamfajta ember indulatok nélkül játszik,
akkor nem tud teljesíteni.
Féltem kérdezni tőle. Féltem, hogy rám csapja a telefont.
Se a csapatban, se azon kívül senki nem támogatja magát.
Mi lehet ennek az oka? Rossz a kapcsolata az emberekkel?
Senki nem emelhette fel a hangját.
A félelem lehetett a fő oka.
Ha valaki beszélt, az bajba került.
Manoj '96-ban vonult vissza,
mert rosszul alakult számára a világkupa,
és utána meg is váltak tőle.
INDIA MEGVÁLIK PRABHAKARTÓL
Felhívtam, és megkérdeztem, hogy mit tud,
hajlandó-e megosztani valamit.
Manoj ránézésre nagyon barátságtalan volt,
és kifejezetten rühellte az újságírókat.
„Ne merészeljétek megírni az igazságot! Úgysincs hozzá merszetek.”
Nagyjából ilyennek kell őt elképzelni.
Sokat kellett győzködni. Emlékszem, többször is találkoztam vele.
De végül megnyílt, és rengeteg sztorit mesélt.
Elmondta, hogy egy indiai játékos azzal kereste meg,
hogy bukjon el egy meccset.
Lehullt a lepel.
Az volt az első alkalom, hogy egy korábbi indiai krikettjátékos
magnóra mondta, hogy ilyesmi történt.
Nem volt kérdés, hogy lehozzuk-e a sztorit.
Nagy port akartunk ezzel kavarni.
Szóval 1997 júniusában megírtam ezt.
Az „India nyílt titka” volt az első cikk, amiből az emberek megtudhatták,
hogy bundázás történt a krikettben.
Manoj híres állítása felkergette a macskát a forró bádogtetőre.
FRISS HÍREK
Manoj Prabhakar felkavarta az állóvizet.
Állítása szerint tetemes összeget ajánlottak fel neki, hogy elbukjon,
vagyis szándékosan elveszítsen
egy nemzetközi krikettmérkőzést.
„Egy férfi 25 lakh rúpiát ajánlott,
hogy Pakisztán javára szabotáljam a meccset.
Arra kért, hogy játsszak a szokásosnál gyengébben.
Kizavartam a szobámból.”
Megdöbbentem az összeg hallatán.
És a tény, hogy egy saját csapattársa kérte erre,
nyugtalanító volt.
A sportnak alapvetően megrendezetlennek kell lennie.
A kiszámíthatatlansága teszi különlegessé.
Amint egy sport megrendezetté válik,
kiveszik belőle mindaz, amit képvisel.
Volt egy olyan érzésünk, hogy valami szörnyűség fog történni
az indiai krikettben.
Azt hiszem, sokan nem is akarták elhinni.
A krikett egyre gyarapodik, gyarapodik és gyarapodik.
Jön a bundázás.
Hirtelen rávetül a bundázás árnyéka.
Mintha egy verőfényes délután menne a meccs,
aztán egy hirtelen jött zivatar félbeszakítaná.
A bundázásról szóló állítások kétségeket ébresztettek.
De szerintem összességében senki nem akart hinni Manoj Prabhakarnak.
Mivel nem hajlandó megnevezni a játékost,
aki állítása szerint megkörnyékezte a bundázással,
a kritikusok alaptalannak tartják az állításait.
Mivel az ügyvédje szerint nem tudja bizonyítani az állításait,
a hatóságok kezében van a nyomozás.
A KRIKETTFELÜGYELŐ BIZOTTSÁG VIZSGÁLATOT INDÍTOTT AZ ÁLLÍTÁSOK ÜGYÉBEN
„A BIZOTTSÁG NEM KÍMÉL SENKIT,
AKIT FOGADÁSBAN, BUNDÁZÁSBAN ÉS KENŐPÉNZ ELFOGADÁSÁBAN BŰNÖSNEK TALÁLNAK”
A BCCI FŐTITKÁRA
A VIZSGÁLAT NEM TALÁLT BIZONYÍTÉKOT MÉRKŐZÉSEK EREDMÉNYEINEK MANIPULÁLÁSÁRA
Sokan kételkedtek,
sokan támadtak minket…
és a játékot irányító tisztviselők
már a kezdetektől fogva homokba dugták a fejüket.
Van egy sport, amit szeretsz,
és a tudomásodra jut egy igazságtalanság,
de senki nem akar tenni semmit.
A krikett szervezetén belül
senki nem akarta megbolygatni ezt a csodás kis világot.
„Minden olyan kényelmes, mindenki boldog, dől a pénz.
Ne kavarjuk fel az állóvizet egy ilyen badarsággal!”
A KRIKETT MOCSKOS JÁTÉKAI
Ócsárolták és nagyon cudarul kezelték ezt a sztorit.
„25 LAKH RÚPIÁT AJÁNLOTT A CSAPATTÁRSAM”
Hirtelen az egész eltűnt a süllyesztőben.
Manoj Prabhakarból száműzött lett.
A krikettbizottság annyira felbőszült, hogy bepereltek minket öt crore-ra.
Le akarták zárni az ügyet.
A krikettmeccsek folytatódtak, de a sztori napvilágra akart kerülni.
Ebben az az érdekes,
hogy a puszta véletlennek köszönhető… hogy ez végül megtörtént.
ÚJDELHI
DELHI RENDŐR-FŐKAPITÁNYSÁG
2000-ben egy úriember bejelentést tett…
KORÁBBI RENDŐRFŐKAPITÁNY
…miszerint fenyegető hívásokat kap, és pénzt próbálnak kizsarolni belőle.
Elkezdtük lehallgatni a hívásait.
Valamiféle vitatkozást hallottunk.
A szóhasználat nagyon sértő volt.
De nem zsarolás volt.
Krikettel kapcsolatosan beszélgettek.
Aztán azt hallottuk, hogy: „Szia, Hansie!
Szia, Hansie!”
Nem lehetett szó másról, csakis Hansie Cronjéről.
És újra megcsinálja. Bámulatos bravúr Cronjétől.
Hansie Cronje volt a világ egyik legelismertebb krikettjátékosa.
Igen hamar megválasztották a dél-afrikai csapat kapitányának.
Ez benne lesz a tévében?
Köszönhetek az anyámnak?
Mindenki imádta Hansie-t.
Elképesztő képességei voltak.
A hazájában kultikus figura volt.
Ő volt a közösség egyik alappillére.
Mennyit fizetsz nekem? Még nem mondtad, mennyit fogsz fizetni.
Hansie Cronje egy bukival beszélt.
Részletesen kitárgyalták, hogy kinek hány futást kell szereznie.
- Legalább 250 pontot kell szerezniük. - Oké.
És hogy mennyi pénzt kap érte.
Összesen 140-et?
Rendben. Akkor áll az alku?
Megvolt a kézzelfogható bizonyíték.
Hansie Cronje benne volt a bundázásban.
FELVÉTEL - LEÁLLÍTÁS - SZÜNET
Megállapítást nyert…
SAJTÓKONFERENCIA
…hogy az Indiában megrendezett,
India és Dél-Afrika közötti egynapos krikettmeccseket megbundázták.
Az egyik bűnrészes, akit azonosítottunk,
a dél-afrikai csapat kapitánya, Hansie Cronje volt.
A hír hallatán
mindenki egyből azt mondta: „Ez nem lehet igaz.
Annyi ember van a krikett világában.
Kizárt, hogy pont ő legyen az.”
Soha egyetlen általam játszott meccsért sem kaptam pénzt,
és egyetlen játékost se környékeztem meg.
Dél-Afrika első reakciója a teljes tagadás volt.
Felháborítónak tartom az állításokat.
Ez becsületsértés és rágalmazás.
Senki sem hitte el,
ezért nyilvánosságra kellett hoznunk a szerzett bizonyítékokat.
Hansie Cronje érezte a rá nehezedő nyomást,
és végül vallomást tett.
A krikett világát meghökkentette
Hansie Cronje sokkoló vallomása.
AZÉRT CSINÁLTA, MERT „SZERETI A PÉNZT”
CRONJE KITÁLAL GYALÁZATOS ÉLETÉRŐL
Nem lehet megjósolni, hogy mi lesz ezután.
Amikor napvilágra került a Hansie-incidens,
azt éreztük, hogy: „Most már végre senki sem tagadhatja,
hogy a krikettben bundázás történt.”
Felforrósodott a helyzet a médiában.
BŰNÖSEK AZ INDIAIAK?
Vajon indiai játékosok is benne voltak?
Biztos, hogy ez valamiféle tisztogatás.
Ha a világon bárki ilyen szörnyűséget tesz,
azt fel kell akasztani.
Nagyon szerettem volna visszatérni
ehhez a bundázásos sztorihoz.
Kapcsolatba léptem más riporterekkel is, és akkor csatlakozott Minty.
JELENETTERV (180 FOKOS SZABÁLY)
6 TANÁCS A FILMVÁGÁSHOZ
VÁGÁSNAPLÓ
Rettenetesen kíváncsi voltam, mint mindig.
Muszáj tudnom az igazságot. Az a mániám.
Oknyomozó újságírás volt.
Kőkemény oknyomozó újságírás volt, mert egy sztori után nyomoztunk.
Szóval 2000-ben Aniruddha Bahal, a nagyszerű író és újságíró, és jómagam
megalapítottuk a Tehelka vállalatot.
A szó urdu nyelven annyit tesz:
„szenzáció, hatás, kénköves ménkű, robbanás”.
A szlogenünk pedig: „Hírek, műsorok, minden, ami szaftos.” Én találtam ki.
Azt akartuk, hogy a krikettes bundázás legyen
a Tehelka első sztorija.
De a szereplőgárda, akik benne voltak,
még mindig nem akartak beszélni.
Mindenki lakatot tett a szájára.
Az igazságot csak két dologgal lehet kideríteni.
Köpennyel és tőrrel.
Kidolgoztunk egy tervet, hogy tőrbe csaljuk
a krikettjátékosokat és az adminisztrátorokat,
és kémkamerák előtt húzzuk ki belőlük az igazságot.
Az volt az első alkalom,
hogy Indiában ilyen széles körben használtak rejtett kamerákat.
Londonba kellett mennem, hogy beszerezzem a legmodernebb holmikat.
Beletehetjük például ebbe a szemüvegbe is.
Szemüvegbe, karórába, tollba épített kamerák…
Indiában azelőtt sose használtak ilyesmit. Soha nem láttunk ilyet.
Volt egy bőrönd, amibe beleépítettek egy komplett rögzítőberendezést.
Megvolt a jó minőségű kémkamera…
már csak a játékosokat kellett elérni.
Manoj volt a kézenfekvő választás téglának.
Manoj látta, hogy három év alatt senki nem derített ki semmit se.
Semmi fejlemény. Semmi nem történt.
Miért nem csináltak semmit se azok után, hogy szóltam nekik?
Végignézte, ahogy csalnak a hőn szeretett sportjában.
Mintha a neje a szeme láttára hűtlenkedett volna.
Nem az én dolgom megoldani a problémát.
Ez az ő dolguk.
„Hogyan bizonyítsam, hogy ártatlan vagyok, és hogy visszaélés történt?”
Senki sem akart melléállni.
Az egyik, amivel meggyőzhettem, az a kémtechnika volt.
Visszamentem Manojhoz.
Mondtam neki, hogy ha beépül,
talán többen is kitálalnak, és igazolják az állításait.
Közben úgy filmeztem le a beszélgetést, hogy ő nem is tudott róla.
Manoj ezen megdöbbent. Azt mondta: „Mi a franc?”
Felcsillant a szeme. „Ez komoly? Ilyen van?”
Manoj ráeszmélt, hogy csak a rejtett kamerával tudja
újra felkergetni a macskát a forró bádogtetőre.
Hat hét leforgása alatt
Manoj Prabhakar és Aniruddha Bahal bejárták az országot,
és olyan játékosoknál és adminisztrátoroknál kémkedtek,
akik a bundázásban ugyan nem vettek részt,
de tudtak róla, hogy ez egy létező dolog.
Aniruddha Bahal egy rettenthetetlen oknyomozó újságíró.
De Manoj Prabhakar
a saját barátai és kollégái után kémkedett,
akikkel éveken át együtt játszott.
Az ilyesmihez tökösnek kell lenni.
Azelőtt még sose voltam tégla.
Folyamatosan ott volt bennem a félelem,
hogy lebukhatok.
Nem volt lehetőségünk megfelelően beállítani a kamerát,
mert az nagyon gyanús lett volna.
És jó esély volt rá, hogy csak a szék lábát vesszük fel,
vagy lemaradnak az arcok.
Amiatt is aggódtunk,
hogy lemerül az akksi, vagy megtelik a kazetta.
A mosdóba kellett kimenni kazettát és akksit cserélni.
És persze gyanús, ha az ember aktatáskával megy vécére.
„Minek viszed ki a…”
Manoj Prabhakarral leadtuk a szalagokat,
és a vágás már Minty munkája volt.
7-ES SZALAG BUNDÁZÁS
Amikor megkaptam az anyagot, és elkezdtük nézni a felvételeket,
egyből tudtam, hogy ez egy kibaszott rémálom lesz.
A hang recsegett, a kameraállás is problémás volt.
Próbáltatok már úgy interjúátiratot készíteni, hogy nem látszik a szájmozgás?
Kész agyrém!
7-ES SZALAG BUNDÁZÁS
Bár személyesen egyikőjük sem vett részt a bundázásokban,
hamar rájöttünk, hogy egy óriási horderejű sztori van a markunkban.
Mindenki arról beszél, hogy Hansie Cronje pénzt fogadott el.
Az egész világkupát megbundázták.
Elmesélték, hogy a gyanújuk szerint mi történt.
Előre tudtam minden meccs végeredményét.
Végignéztük, ahogy elsőrangú játékosok és adminisztrátorok
tök lazán beszélnek a bundázásról.
Huszonhét futás kellett, és volt hat kapunk.
Mindenki játszott. És igen, elveszítettük a meccset.
A Hansie-incidens óriási feszültséget gerjesztett,
és a médiában is felforrósodott a helyzet.
Óriási volt bennünk a félelem.
Ha nem hozzuk le a sztorit, valahol valami ki fog szivárogni.
Nagyon szorított az idő.
De Minty volt a vágó,
és ő lépésről lépésre akart haladni.
Titokban vettük fel az embereket.
Kémkedtünk utánuk.
Egyetlen szót sem tévedhettem.
Tudod, hogy létezik, de azt kívánod, bárcsak ne létezne.
Mintha tudnád, hogy rákos vagy, de reménykedsz, hogy mégse.
Manoj négy-öt naponta hívott, hogy:
„Elkészültél már a vágással? Kész van a film?”
Hát baszd már meg! Ez nem olyan, mint megfőzni egy rohadt zacskós levest.
Ez komoly dolog,
és én egy komoly ember vagyok, és ha kell, kurva ijesztő tudok lenni.
Ma fog megjelenni egy hajmeresztő film az indiai krikettben zajló korrupcióról,
ami a feje tetejére állíthatja a sportot.
A teremben 40 kamera és 100 újságíró volt.
Csordultig volt emberekkel.
Nemzetközi média, politikusok, ügyvédek…
Szárnyra kelt a hír.
A szereplőgárda a krikettvilág krémje volt.
Nyilván óriási volt az érdeklődés.
Az elnöknek is küldtünk egy másolatot a kazettáról,
mert nagyon aggódtunk, hogy elkobozzák a mi kazettáinkat,
vagy más lépéseket tesznek.
Aztán végül 2 órakor
bemutattuk a sajtónak a Bukott hősök című dokumentumfilm végleges változatát.
BUKOTT HŐSÖK EGY ELÁRULT NEMZET IGAZ TÖRTÉNETE
Amikor megjelentek a kazetták, mindenki megdöbbent.
Mind elkövették azt a hibát,
hogy nem vették eléggé komolyan a problémát.
Sokak szíve tört össze, amikor megtudták, mi történt.
Elborzadva hallgattam, hogy a krikettnek befellegzett,
és mindenki ott fogja hagyni.
Őszintén szólva, eljött az idő,
és a krikettnek már amúgy is befellegzett.
A sajtókonferenciánk letaglózó volt.
Nyíltan felfedte, hogy Indiában bundázás történt,
és hogy a játékosok és az adminisztrátorok is tudtak róla.
Mindvégig tudtam, mi zajlik, de senki sem beszélt róla.
És ebből jött a bumm!
A krikettrajongók teljesen összetörtek.
Válságba került a krikett hitelessége.
A csapat néhány kulcsfigurája nem meglepő módon
igyekezett kerülni a kamerákat.
Nekem senki nem szólt semmiről.
Én nem tudtam ezekről. Nincs más mondanivalóm.
Közben a bizottság titkára
megkérdőjelezte Prabhakar hitelességét.
Minden orvosolható.
Nem akarok semmit se hozzáfűzni. Csináljon, amit csak akar!
Ezzel is csak a saját forrófejűségét bizonyítja.
Nagyon köszönöm.
Manoj nagyon-nagyon örült, hogy mellette álltunk.
Befejeztük a sztorit.
És végre elárulta ennek az óriási sztorinak a legfontosabb részletét,
a játékos nevét, aki meg akarta vesztegetni.
Még '97 közepén ismertem meg Manojot,
amikor felkerestem, hogy a bundázásokról beszélgessünk.
Már a legelején erősen utalgatott arra, hogy akiről beszél,
az Kapil Dev.
Ez kiesés. Igen.
Kapil Dev volt gyerekkorunk hőse.
KAPIL DEV VILÁGA
Amikor 1983-ban India megnyerte a világkupát, országos szupersztár lett.
Prabhakar végre megnevezte Kapil Devet.
Amikor Manoj Prabhakar megnevezte Kapil Devet,
mintha kihívta volna maga ellen a krikett istenét.
Ki ez a Prabhakar? Van hozzá mersze, hogy a szemembe nézzen?
Mit képzel magáról ez a Prabhakar?
Mennyit ér ez az ember? Hol krikettezett?
Mit tett le az asztalra?
Semmit sem bánok.
A célom mindig is az volt, hogy megtisztítsam a krikettet
és a rendszert.
Azzal, hogy ma ezt megtettem,
nem követtem el hibát.
Prabhakar megdöbbentő bejelentése után
a krikettrajongók elgondolkodtak, hogy ez vajon egy szánalmas trükk,
vagy lesz ez még rosszabb is?
A 2000-es években, a nagy leleplezések után
azt akartuk, hogy megoldják és elrendezzék ezeket a borzalmakat.
Ma a parlament több tagja is
követelte a vitás ügy kivizsgálását.
A téma a politikusok számára is fontos üggyé vált.
Meghallgattuk a nemzet…
SPORTMINISZTER
…a parlament és az atlétáink álláspontját,
és a többség szerint a CBI általi nyomozás az egyetlen járható út.
KÖZPONTI NYOMOZÓIRODA
Számos spekuláció után
a sportminiszter bejelentette, hogy a CBI fog nyomozni
a meccsbundázások ügyében.
A CBI India első számú nyomozó ügynöksége.
Nekik vannak a legjobb embereik.
Kvázi ők India utolsó reménysugara.
Mivel az ország legnagyobb krikettsztárjai is érintettek lehetnek,
a CBI-tól elvárják a körültekintő eljárást.
Épp az irodámban ültem, amikor felhívott a CBI főnöke.
Azt akarták, hogy a legjobb emberek dolgozzanak az ügyön.
„A te egységed meg tudja oldani?”
Sose rajongtam a krikettért.
Jobban érdekelt a boksz és a lovaglás.
De az állítások, amikkel akkoriban előhozakodtak,
egészen hihetetlenek voltak.
Nem tudtuk elképzelni,
hogy valaki, aki a nemzetért játszik, szándékosan veszítsen.
Elfogadtam az ügyet. Azt feleltem: „Hogyne, uram.
Megtiszteltetés volna.”
A CBI nyomozása egy óriási sztori volt.
Lenyűgöző volt végignézni.
A titokzatosság homályába burkolózott a CBI központja.
A következő hetekben játékosokat és bukikat fognak kihallgatni.
Az egész ország tekintete a CBI-ra szegeződött.
Mi történt? Mi az igazság?
A szenzációhajhásznak az a dolga, hogy bejusson a nehezen megközelíthető,
tiltott helyekre.
Bár igen nagy horderejű ügyről volt szó,
ahol sokaknak a hírneve forgott kockán,
mégis sikerült közel férkőznöm
a nyomozás kapcsán érintett néhány kulcsfigurához.
A CBI szakértelme már számos másik területen tárt fel korrupciót,
de a krikett területén még soha.
Szerintem sejtésük sem volt róla,
hogy ez az ügy végül milyen hatalmassá fogja kinőni magát.
Őszintén szólva, amikor elkezdtük a nyomozást,
semmi más nem volt a kezünkben, csak Manoj Prabhakar állítása,
hogy Kapil Dev felajánlott neki 25 lakh rúpiát.
Az emberek tudni akarták,
hogy van-e igazság abban, amit Manoj Prabhakar állít.
Tudtuk, hogy a CBI-t érdekelni fogja a munkánk.
És aztán hirtelen a CBI el is kérte az összes anyagunkat.
Prabhakar biztosra veszi, hogy miután megnézik a kazettáját,
a CBI határozottan fel tud majd lépni bizonyos indiai játékosokkal szemben.
Csak beszéljenek velük, és akkor majd rájönnek,
hogy én már bebizonyítottam, hogy ki ajánlotta fel nekem a kenőpénzt.
Azhar hivatalosan is…
Igen!
Minden lehetséges információt begyűjtöttünk a kazettákról.
Még a rendes emberekre is gyanakvással tekintenek.
Nagy balhé készülődik Indiában.
Gyakorlatilag röpködtek az állítások,
de nem volt konkrét bizonyíték,
amivel minden kétséget kizáróan bárkit is elkaphattunk volna.
Az a baj a rejtett kamerás, titkos műveletekkel,
hogy a bizonyítékok nem hivatalosak.
Nem volt empirikus, tárgyi bizonyíték.
Azonban RN Sawani egy nagyon éles eszű nyomozó volt.
Látni akarta a teljes képet.
Miért csak a krikettjátékosokkal foglalkoznak a rendőrök?
Az újságokban mindenki a „bukikról” ír.
„A buki ezt meg azt mondta.”
A Tehelka-felvételek felfedték
a krikettvilág sötét oldalát,
és megmutatták az illegálisan ténykedő bukik szerepét.
De a bukik neveit nem halljuk, csak a játékosok neveit.
A CBI-nak ki kellett derítenie, hogy a játékosok sárosak-e,
és hogy milyen kapcsolatban állnak a bukikkal.
A csapatom elkezdte összegyűjteni az összes bukit,
akiket az ország rendőrőrsein valaha is nyilvántartásba vettek.
Így az ügy kiterjedt Mumbaiba, Delhibe, a Gudzsarát-térségbe és Rádzsasztánba is.
DZSAIPUR INDAUR
Már az első héten
összeszedtük a listáinkról az ország 209 legismertebb bukiját.
Amikor a CBI-ügynök is bekerült a képbe,
nagyon félelmetessé vált számunkra a légkör.
Óriási volt a botrány.
Attól féltünk, hogy valamelyikünket
esetleg bevihetik.
De a CBI-nak nem az volt a célja, hogy elkapják a bukikat.
A fő céljuk az volt, hogy mélyebbre ássanak az ügyben,
hogy információra és tudásra tegyenek szert.
83, 58-59…
84, 58-59…
Kiderítettük, hogy volt egy úgynevezett „dabba-rendszerük”.
85-8…
Egy időben közvetítette az oddsokat az összes buki számára.
85-8, 58-59…
Egy férfi a Bhaón keresztül folyamatosan mondja az oddsokat.
Senki se tudja, hogy ki ő. Csak egy hang.
Ő mondja az összeget és a csapat nevét,
mi pedig leírjuk.
80-83, 62-63…
Indiában és az egész világon egyszerre csak egyetlen odds létezik.
Nem akarjuk tudni, hogy ki határozza meg az oddsokat.
BUKIK SZERENCSEJÁTÉKOSOK
Minden buki egy magasabb szinten állóval állt kapcsolatban.
Olyan ez, mint egy létra, ami elvezet a legfelső fokon álló emberhez.
Ő az, aki nagy pénzeket kaszál.
Ahogy egyre mélyebbre ástunk a nyomozás során,
az ügy egyre nagyobb és nagyobb lett.
Kiderítettük, hogy a bukikat bűnözők irányítják
Dubajból és Sardzsából.
SARDZSA
Sardzsa volt a Közel-Kelet Las Vegasa.
Sok indiai álmodozik arról, hogy megnézhessen egy meccset Sardzsában.
Tévésztárok,
filmsztárok,
napszemüvegek, divat, meg a többi.
És mindezek között ott volt egy ember,
India körözési listájának első számú bűnözője, Dawood Ibrahim.
Ő irányította a drogkereskedelmet.
Ha valaki nem fizetett neki rendszeresen, azt megölte.
Folyton ült és telefonált, és nyilvánvaló volt,
hogy a meccsek alakulásáról osztotta a parancsokat.
ILLEGÁLIS FOGADÁS
Ezzel az alvilág óriási nyomást gyakorolt azokra,
akik akkoriban kriketteztek.
BŰNBANDÁT GYANÚSÍTANAK A BUKMÉKER MEGGYILKOLÁSÁVAL
Azt tudni kell,
hogy a bukik világa egy veszélyes világ.
A bűnszervezetek nem bocsátják meg, ha valaki szembemegy velük.
Épp ezért nem akart senki sem kiállni és elmondani,
hogy mi a baj a játékkal.
De aztán jött egy nagyon-nagyon fontos áttörés Dél-Afrikából.
FOKVÁROS
A meccsbundázási botrány legújabb fejleménye,
hogy Hansie Cronjét meghallgatja a királyi bizottság.
A bizottság célja, hogy kiderítsék az igazságot a bundázással kapcsolatban.
A CBI nyomozásával párhuzamosan
a dél-afrikaiak is összehívtak egy bizottságot,
hogy felülvizsgálják Cronje vallomását.
Kudarcot vallottam erkölcsi és szakmai kötelességeim terén.
Nem voltam őszinte, és ezt mélységesen sajnálom.
Az egész személye megváltozott.
A székben ülve szó szerint összement.
De az ülés legdrámaibb pillanata az volt,
amikor Hansie Cronje felfedte,
hogy az indiaiak részesei egy globális szerencsejáték-hálózatnak.
Cronje elmesélte, hogy összehozták egy bizonyos bukival, M.K Guptával.
M.K GUPTA
Megkért, hogy beszéljek a többi játékossal,
és cserébe adott megközelítőleg 30 000 amerikai dollárt készpénzben.
Az egy óriási fejlemény volt.
Rájöttünk, hogy Cronje egy aranybánya lehet a számunkra.
De M.K nem szerepelt a bukis listánkon.
Így hát hajtóvadászatot indítottunk.
A mai napon a CBI hajtóvadászatot indított
a bukméker M.K Gupta után Delhi déli piacterén.
De ki volt ez az M.K Gupta?
Senki se tudta, hogyan néz ki.
És vannak-e testőrei, lesznek-e mellette kidobók?
Elmentünk a házához, és átkutattuk.
Elmentünk a rokonaihoz is.
Kiderítettük, hogy volt egy ékszerüzlete,
amit az apja vezetett.
A szomszédjaitól megtudtam,
hogy nem kereste az emberek társaságát, magának való volt.
Persze sejtettem, hogy a foglalkozásából adódóan
kénytelen volt így élni.
Amint a hírt leadták a tévében,
Gupta felszívódott, és sehol sem találtuk.
De valahonnan megtudta, hogy keresi a CBI,
és hogy bármit megtennének azért, hogy elkapják.
Így folyton ott volt rajta a nyomás, hogy felfedje magát.
DELHI RENDŐR-FŐKAPITÁNYSÁG
DELHI RENDŐRSÉG
Gyerekkorom óta rajongok a krikettért.
Nagyon nagyra tartom
a kiemelkedő krikettjátékosokat, akik az országot szolgálják.
2000-ben megkeresett egy informátor,
és azt mondta, hogy valaki nálam akarja feladni magát.
Úgy hívták, hogy M.K Gupta.
Azt kérdeztem: „Miért pont nálam?” Hiszen én nem is foglalkoztam az üggyel.
Mire az informátor: „Uram, a férfi látta magát egy nyilvános ülésen,
és valamiért úgy érzi, ha találkozna önnel,
ön utat tudna mutatni neki.”
Fontosnak éreztem magam. „Én vagyok a kiválasztott.”
Megbeszéltünk egy találkozót egy nagyon puccos hotelben.
Nagyon megbíztam az informátorban,
így erősítés nélkül mentem oda.
Egy nagyon átlagos külsejű ember nyitott ajtót.
„Parancsoljon!
Fáradjon be!”
Aztán megláttam két másik embert is a szobában.
Akkor egy kicsit ideges lettem.
Vettem egy nagy levegőt,
és azt kérdeztem: „Miért akart találkozni velem?”
Azt felelte:
„Uram, én vagyok a felelős ezért az egész fiaskóért.
Én vagyok minden probléma forrása.”
Amikor elkezdett beszélni,
akkor tudatosult bennem,
hogy kezdetét vette a randevúm a krikettes korrupcióval.
Olyan titkokat árult el,
hogy úgy döntöttem, visszaviszem magammal a CBI központjába.
Amikor Mukesh Guptát bevittük a CBI-hoz,
természetesen félt.
Ha bárkinek is elárulja a nevét,
veszélybe kerül az élete.
De mi biztosítottuk felőle,
hogy semmi baja nem esik, ha elmondja az igazat.
Végül hajlandó volt megosztani velünk a történetét.
Mukesh Gupta végzős volt Delhi egyik főiskoláján.
Kezdetben egy banknál dolgozott.
És hazafelé sétálva
az utcasarkon folyton azt látta, hogy az emberek krikettre fogadnak.
Ő maga soha nem krikettezett,
de nagyon gyorsan
kiismerte a játék legapróbb nüanszait.
És akkoriban eljárt a közeli sportpályára is,
és nézte, ahogy a gyerekek kriketteznek.
Rájött, hogy ha felfedez egy tehetséget,
azzal egy fiatal játékost hálózhat be.
És akkor ismerkedett meg Ajay Sharmával.
Ajay Sharma egy nem valami jómódú családból származó,
Delhiben krikettező srác volt.
Szuper negyedei voltak, 100 pontokat hozott,
aztán jött valaki, adott neki 100 dolcsit, és azt mondta: „Nagy rajongód vagyok.”
Ajay Sharma akkor még nem értette, mi történik,
de nagyon örült, hogy valaki értékelte a játékát.
Csakhogy a bukik hosszú távon gondolkodnak.
Éveken át hálóznak be egy-egy játékost,
mielőtt még megkeresnék őket az első kérésükkel.
Úgy találkozunk velük, mint bármelyik átlagember.
Nem áruljuk el, hogy bukik vagyunk.
Kiismerjük a gyengéiket.
Ajándékok, bulik, nők…
Az alkohol is nagyon hasznos.
Aztán ha már összebarátkoztunk velük,
hajlandóak beszélni.
Majd alkut kötünk.
Ajay Sharma nemzeti krikettjátékossá nőtte ki magát.
Így M.K Gupta rengeteg belsős információt szerezhetett,
amivel rengeteg pénzt keresett.
És azt a pénzt Ajay Sharmával is megosztotta.
Ha egyszer belekeveredsz,
olyan leszel, mint a szú, amibe belepetézett egy parazita.
Soha nem szabadulsz.
Mukesh Gupta azt mondta neki:
„Te ezt mondtad nekem, cserébe én ennyit fizettem neked.”
Talán még a beszélgetéseiket is felvette,
hogy zsarolhassa a játékost.
Ajay Sharma volt az, aki összehozta Mukesh Guptát
nem mással, mint magával a kapitánnyal,
Mohammed Azharuddinnal.
Egyenesen a föld felé, és a labda a levegőben…
Azharuddin.
Mohammed Azharuddin!
Egy újabb óriási fejlemény.
Abban az időben odafent volt, magasan a csúcson.
Az ország ikonja volt.
És bármivel is vádolják,
az indiai közösség képtelen lenne azt megemészteni.
Hogyan tudna Gupta megvesztegetni egy olyan embert,
mint Mohammed Azharuddin?
Éreztem a nyomást, hogy ki kell derítenem az igazságot.
- Jó lesz ez a szín? - Pompás, uram.
A színe remek, de nem túl meleg, ugye?
Ez nyári szín.
Egy sötét ing borzasztó lenne ebben a hőségben.
Azhar sose volt valami beszédes ember.
Nem nagyon beszélt arról, hogy mit gondol, vagy mit érez.
- Klassz ing, ugye? - Nagyon klassz.
Nem akartam sötétet…
- Jól áll? - Remélem, nem meleg.
Visszafogott, vonakodó, és nagyon ideges.
Mikor sírtál utoljára?
- Sírni? - Aha.
- Én nem sírok. - Nem szoktál sírni?
Nem nagyon.
De a pályára lépve mindez elillant.
Gyönyörű ütés.
Micsoda időzítés, micsoda kecsesség, micsoda szépség!
És ismét…
És a csuklója
olyan volt, mint egy pofon a dobó egójának.
Azharuddin csak négyesekkel dolgozik.
Mintha Isten egy nagyon ráérős délutánon alkotta volna meg Azhar csuklóját.
Tökéletesre faragta.
Ott is van Mohammed Azharuddin méltán megérdemelt százasa.
NEM ESETT KI 102 87 DOBÁS 130 PERC
Már a debütálásakor összehozta az első százasát,
aztán a második meccsén a másodikat,
aztán meg a harmadikat.
Hihetetlen volt.
Az egész nemzet hősévé vált.
Tizennégy éves voltam, amikor Azhar visszatért,
miután új világcsúcsot állított.
Hatalmas volt. Óriási.
Egész Haidarábád ott volt, hogy üdvözölje.
„Most már közénk tartozol, te is Haidarábád fia vagy.”
Megfogadtam, hogy egy nap
én is azon a pódiumon fogok állni.
Mohammed Azharuddin dicsőséget szerzett az országnak.
Miért filmeznek? Megmondtam, hogy ne!
Most akkor menjenek, és adják le!
De ahogy egyre mélyebbre ástunk a nyomozás során,
találtunk pár dolgot, aminek alaposabban utána kellett járni.
Ne filmezzenek, már megmondtam! Miért filmeznek még mindig?
9-ES SZALAG BUNDÁZÁS
A Bukott hősök nyomozása során folyton előkerült Azhar neve.
Muszáj megkenni azt a rohadékot,
Azhart.
Sok történetet hallottunk arról, hogy Azhar gyors üzleteket köt,
10 lakh innen, 20 lakh onnan,
egy karóra innen, egy Mercedes onnan.
Túl sok ilyen üzletről hallottunk.
Azhar nevének három tulajdonsága van.
Honnan van ez a sok pénz?
A többi játékos szerint sokkal több pénze volt a kelleténél.
Drága hobbijai voltak.
Nagyon divatos férfi vagy. Feltűnt, milyen klassz cipőid vannak.
- Louis Vuitton, Armani… - Louis Vuitton? Armani?
- És az óra? - Piaget.
Nagyon puccos órákra fájt a foga.
Sokat mozgolódott
Mumbai felső köreiben is.
Mindehhez pedig természetesen pénz kellett.
M.K azt mondta, hogy viszonylag könnyen
tőrbe tudná csalni Azhart,
mert addigra Azhar életvitele olyanná vált,
amihez rengeteg pénzre volt szüksége.
Azhar említette Ajay Sharmának,
hogy egy kis pénzre volna szüksége,
mert a barátnője valamiféle divatbemutatót szervez.
Azt hiszem, nagyjából egy crore rúpiára volt szüksége,
ami abban az időben egy óriási összeg volt.
Ajay Sharma bedobta a csalit.
„Ismerek valakit, aki tudna neked ennyi pénzt adni.”
MUKESH GUPTA
Azharuddin és Mukesh Gupta megbeszéltek egy találkozót
a delhi Taj Palace Hotelben.
Mukesh Gupta ravasz volt.
Felajánlotta, hogy még aznap fizet neki 50 lakh rúpiát,
a többit pedig egy kicsit később adja oda.
De egyértelmű volt, hogy M.K sokat várt el Azhartól.
Egy buki számára a kapitány az összes többi játékosnál fontosabb,
mert a kapitány rendelkezik a legtöbb információval.
Egy buki akkor keres a legjobban, ha maga mellé állít egy kapitányt.
Kapitányként Azharuddin a csapattársait is be tudta szervezni a fogadásba.
Rávette a társait, hogy alulteljesítsenek, és elveszítsék a meccset.
Óriási megtiszteltetés volt a krikettjátékosok számára,
hogy híressé válhattak, és Indiáért játszhattak.
De hogy ezt a megtiszteltetést eladták, az szégyen.
Erre vasököllel kellett válaszolni.
M.K leleplezései adták a CBI vizsgálatának a gerincét.
Felvették a tanúvallomását,
és bizonyítékot is találtak, ami azt alátámasztotta.
SZÖVEGES ÜZENET - 1 ÜZENET
Megszereztük Mohammed Azharuddin komplett híváslistáját,
amiből kiderült, hogy számos bukival beszélgetett.
Még egy alvilági góréval is beszélt.
Mukesh Gupta elárulta,
hogy Mohammed Azharuddinnak volt egy széfje a Taj Palace Hotelben…
amibe többen is pénzösszegeket helyeztek el.
Ezt a hotelszemélyzet kihallgatásával is megerősítettük.
Elment vásárolgatni a híres angliai Harrods áruházba is.
Az összes számláját valaki más fizette ki helyette.
Természetesen kiderítettük, hogy az egyik buki fizette.
Miután összeszedtük ezt a sok bizonyítékot,
készen álltunk, hogy behívjuk Azharuddint.
Az előző éjszakát azzal töltöttem,
hogy megterveztem a kihallgatás menetét.
Volt bennem egy kis feszültség,
nehogy valamit elrontsunk.
Ő a csapatkapitány, akinek makulátlannak kell lennie,
és ha nem tiszta, akkor el kell számoltatni.
Amikor Mohammed Azharuddin eljött a CBI központjába,
elszabadult a pokol.
Tisztán emlékszem a tévésekre
és a riporterhordákra.
„Azhar is belekeveredett volna a krikettel kapcsolatos korrupcióba?”
„Az nem lehet. Azhar? Kizárt dolog.”
Egyedül ez járt a fejemben.
Véget akarnak vetni a karrierjének.
Le akarják kapcsolni.
A kihallgatásokhoz megvannak az erre a célra használt szobáink.
Minden kihallgatás asztal fölött zajlik.
A legtöbb játékosnak, aki eljött a CBI központjába,
kiült az arcára a félelem.
De a játékosoknak volt egy csoportja, akik tudták, hogy mit csinálnak.
Én ezek közé sorolnám Mohammed Azharuddint is.
Azharuddin egyetlen kérdésre se adott egyenes választ.
Nagyon ritkán volt hajlandó megszólalni.
Azt tanácsolhatták neki, hogy minél keveset beszél, annál jobb.
Mohammed Azharuddin minden kérdésnél köntörfalazott.
A CBI tisztjei úgy döntöttek, hogy taktikát kell váltaniuk.
Megmutattuk neki a bizonyítékokat, amiket összegyűjtöttünk.
Elkezdtük felsorolni az ingatlanjait,
a puccos autóit és az óráit.
Megmutattuk a híváslistáit.
Még az általa használt SIM-kártyát is, amit az egyik bukitól kapott.
És ott volt a veszélye, hogy M.K a szomszéd szobában ül.
„Ha tagadsz, behozhatjuk M.K-t.”
Az volt a fordulópont.
Szerintem azután tört meg.
Végül azt mondta:
„Igen, én bundáztam meg a meccset.”
Megtört ember lett.
De én nem tudok együttérezni egy olyan játékossal,
aki bundázással mocskolja be magát,
és cserben hagyja a hazáját.
Egy cseppet sem.
Az embereket személyes kapcsolat fűzi a kriketthez.
Sírnak, nevetnek, szenvedélyesen rajonganak a játék iránt.
Kiderítettük, hogy a fickó, akit a nép ikonként tisztel, sáros,
és a népnek minden joga megvolt, hogy megtudja az igazságot.
A mai napon Delhiben a sportminiszter
bemutatta a CBI bundázásról szóló, 75 oldalas jelentését.
JELENTÉS A KRIKETTJÁTÉKOK MANIPULÁLÁSÁRÓL
A jelentés romba dönti az úriemberek sportjaként tisztelt játék jó hírét.
A CBI arra a következtetésre jutott, hogy burjánzott a meccsbundázás.
1,25 CRORE RÚPIÁT AJÁNLOTTAK
TÖMEGES ELHALLGATÁS
VÉDELMI PÉNZ SZEDÉSE
KORRUPCIÓ A KRIKETTBEN
Nagyon komoly büntetést érdemelne.
Véleményem szerint borzalmas bűnt követett el.
A hazai játékosokon kívül
kilenc nemzetközi játékost is megnevezett.
SRÍ LANKA ÚJ-ZÉLAND
ANTILLÁK ANGLIA
AUSZTRÁLIA DÉL-AFRIKA
PAKISZTÁN
Emellett arra a következtetésre jutottunk, hogy az adminisztrátorok
alig tettek valamit a nyomozás érdekében.
A jelentés hatására óriási bomba robbant a krikett világában.
Ha az emberek megtudják, hogy ilyesmit művelnek abban a sportban,
amit imádnak, ami fontos nekik, és ami iránt erős érzelmeket táplálnak,
az emberek bepöccennek, és nagyon kiakadnak.
Hogy merészelik?
Miféle ember tesz ilyet?
De aztán rájöttek, hogy egy olyan közösség részesei voltak,
ami az elvakult rajongás miatt nem vett észre semmit sem.
Elég ebből! Elég ebből! Ha szórakoztok velünk, nem irgalmazunk!
A sportban a rajongókat egyetlen egy dolog érdekli.
Hogy a játék legyen tiszta.
Hogy a harc igazi legyen, ne pedig kamu és megrendezett.
De a játékosok fittyet hánytak erre.
És ez veszélyes.
Ha szórakoztok velünk, nem irgalmazunk!
Utána akartunk járni,
hogy tudunk-e vádat emelni valaki ellen.
Kikértük három nyugalmazott bíró véleményét,
akik korábban a Legfelsőbb Bíróságon dolgoztak.
Habár a sportfogadás Indiában illegális,
a meccsbundázás sajnos nem bűncselekmény.
Személy szerint csalódott voltam,
hogy nem tudtunk vádat emelni ellenük.
Sokakat ismerek, akik ezek után soha többé nem néztek krikettet.
Egyszerűen feladták. Nem érdekelte őket.
Csakis úgy térhetett vissza az egyensúly az indiai krikett világába,
hogy a krikettbizottság fellép az érintett krikettjátékosokkal szemben.
A bizottság szigorúan fog bánni azokkal, akiket a CBI jelentésében megneveztek.
A krikettvilágnak azt kellett üzennie a rajongók számára, hogy:
„Nem. Nem tűrjük ezt a marhaságot.
Csírájában fogjuk elfojtani.”
Ez volt az egyik oka annak, hogy Azharral példát kellett statuálniuk.
Nyilvánosan meg kellett hurcolni,
hogy mindenkit biztosítsanak afelől, hogy a krikett rendben lesz,
és hogy Azhar egy szörnyeteg.
A korábbi kapitány, Mohammed Azharuddin ügyében kiderült,
hogy kapcsolatban állt olyan bukikkal, mint M.K Gupta,
és hogy részt vett a meccsbundázásokban is.
Mohammed Azharuddint…
A BCCI ELNÖKE
…az ICC és a BCCI ezennel élete végéig eltiltja
minden megrendezésre kerülő krikettmérkőzéstől.
Az volt az indiai krikett legszomorúbb pillanata.
Az indiai krikett legszomorúbb pillanata.
Azhar volt „a legnagyobb, a krikettjátékos”.
Nagyon jó volt az irányítása alatt játszani.
Példamutató életet élt, és példával járt elöl.
Egy igazi harcos. Nem hajlandó veszíteni.
Képtelen vagyok elhinni.
Képtelen vagyok elhinni, mert Azhar soha nem tenne ilyesmit.
Azhar Haidarábádban rejtőzött el.
Meglapult.
Visszahúzódott a páncéljába.
Én voltam az egyetlen újságíró, akivel beszélt.
Kifejezetten ideges voltam a Bandzsárákba vezető úton.
Akkor találkoztam vele először.
„Vajon ellenséges lesz?
Lehet, hogy meggondolja magát?”
Ilyesmik jártak a fejemben.
Ebéddel kínált.
Csirke biryanival.
Utána leültünk, és elkészítettem vele az interjút.
Azt mondta, nagyon tisztességtelen volt, hogy minden felelősséget rá hárítottak.
Hogy szerinte a probléma sokkal nagyobb.
De még ennél is erősebben érvelt amellett,
és hangosan bizonygatta, hogy ő nem volt benne a dologban,
és hogy bűnbakot csináltak belőle.
Azt szajkózta, hogy szembe fog szállni a viharral…
A VÉGSŐ ÜTKÖZET
…és végül ő fog kikerülni győztesen.
Azt hitte, ha sikeresen fellebbezik az eltiltás ellen, akkor majd feloldják.
INDIAI JOGI INTÉZET
Az ügyvédi szakma a szenvedélyem, a szerelmem.
Már 30 éve folytatok ügyvédi tevékenységet.
Az életre szóló eltiltás kiszabása után
megkeresett Azhar, és azt mondta nekem:
„Csináljon valamit!”
Újra és újra elolvastam a CBI jelentését.
A jelentés már a legelején sem stimmelt.
Az egész vizsgálat hallomáson alapuló bizonyítékokra épül.
Olyasmik álltak benne, hogy Ajay Sharma, Manoj Prabhakar
és Mukesh Kumar Gupta ezt meg azt mondta.
Sok támogatást és pénzt kapott.
De a vagyontárgyai mindig is
arányban voltak az ismert bevételi forrásaival.
Akkor mégis hogyan tarthatnánk hitelesnek ezt a jelentést?
Nincs se egy fénykép, se egy videófelvétel, semmi.
Ez így nincs rendjén.
Azt mondod, soha semmi rosszat nem csináltál,
és hogy a bundázásról szóló vádak ostobaságok?
Igen, azt.
De azt mondták, hogy beismerted a bundázást és…
Dehogyis, még vádiratot se kaptam az ügynökségtől.
- Hacsak… - De nem is tisztázták a neved.
Remélhetőleg majd megteszik.
Azharuddin tagadta, hogy ami a jelentésben szerepel,
azt ő mondta volna a CBI-nak.
De azután, hogy mi beszéltünk vele,
az adóhivatal razziát tartott a felesége, Sangeeta mumbai házában.
Találtak nála egy faxot, amit Azharuddin küldött.
Meglepő módon, miután hazaért, leírt mindent, amit nekünk elmondott,
és elfaxolta a feleségének, Sangeeta Bijlaninak.
Pontról pontra
felsorolt mindent, amit nekünk elmondott.
Például hogy Ajay Sharma volt az, aki bemutatta neki M.K-t.
Még a Harrodsban tett bevásárló körútjáról is írt a faxban,
és hogy azokat a számláit az egyik buki fizette ki.
És ez megerősítette,
hogy Azharuddin igenis mindent elmondott nekünk.
Végig következetesen kiállt amellett,
hogy nem vett részt a bundázásokban,
és hogy ha tett is vallomást a rendőrök előtt,
azt nyomás hatására tette.
Biztosak voltunk abban, hogy benne volt a keze.
Efelől semmi kétség.
A bundázásról szóló vádak hirtelen vetettek véget a karrierednek.
Hogyan birkózol meg ezzel? Mit fogsz tenni?
Végtelen türelem. Ez az egyetlen eszközöm.
Szerintem ha valakinek végtelen türelme van,
az végül mindig sikerrel jár.
- Köszönöm a beszélgetést. - Részemről a szerencse.
Bár nem volt minden válaszod teljesen őszinte.
Talán legközelebb.
- Beszéljük máskor is! - Talán legközelebb…
Mohammed Azharuddin eltiltása után
érezhető volt a „Lépjünk tovább, irány előre!” hangulat.
A CBI jelentésének óriási hatása volt. Megváltoztatta a krikettet.
A legfontosabb intézkedésünk az volt,
hogy elkezdtük kiokosítani a játékosokat.
Felvilágosítottuk őket a rájuk leselkedő veszélyekről.
Hogy hogyan hálózhatják be, és ejthetik őket csapdába.
Így elkerülhetik, hogy korrupcióba keveredjenek.
A BCCI-NAK MA MÁR VAN KORRUPCIÓELLENES KÓDEXE
ÉS ANONIM SEGÉLYVONALA A JÁTÉKOSOK SZÁMÁRA
Ma már mindenhol ott vannak a korrupcióellenesek.
Van egy korrupcióellenes csapat,
akik a játékosokkal egy hotelben szállnak meg.
Még ha valaki meg is tudja szerezni a játékosok telefonszámát,
a korrupcióelleneseknek mindenhol van szemük.
De a szerencsejáték él és virul.
Senki nem tud kiszállni.
Én még soha meg se próbáltam.
Hiszen ez a munkám.
LEÁLLÍTÁS/KIADÁS
Visszagondolva arra az időre,
szinte olyan volt, mint a felnőtté válás.
A sportújságírás olyan, mintha azt mondanák: „Ébresztő!”
Mintha felpofoznának, és azt mondanák:
„Ébresztő! Ez a való élet.”
Szóval számomra a szupersztárok elhalványultak és eltűntek,
de azt imádom, hogy részese lehetek a krikettközösségnek
és a krikettcsaládnak.
Mindig visszatérünk a kriketthez,
hiszen csak a krikett tudja az embert olyan izgalommal feltüzelni,
amit más sport nem tud megadni.
Kiment! A külső karó…
Hihetetlen teljesítmény az indiai csapattól!
MOHAMMED AZHARUDDIN MINDIG IS TAGADTA, HOGY KÖZE LETT VOLNA A BUNDÁZÁSOKHOZ
2012-BEN AZ EGYIK FELLEBBVITELI BÍRÓSÁG
„TÖRVÉNYTELENNEK ÉS FENNTARTHATATLANNAK” NYILVÁNÍTOTTA AZ ELTILTÁSÁT,
MAJD VISSZAVONTA
Nem fogok további jogi lépéseket tenni.
Nagyon örülök a bíróság döntésének.
Az eltiltását kizárólag technikai okok miatt vonták vissza.
Mi a CBI-nál teljesen biztosak vagyunk abban,
hogy Mr. Mohammed Azharuddin részt vett a bundázásokban.
És ezt számos bizonyítékkal alá is tudjuk támasztani.
Szeretnék a krikett világában tevékenykedni,
hiszen évekig játszottam.
Szeretném megosztani a tapasztalataimat
a krikettjátékosok fiatalabb generációjával.
Azhar…
A CBI MEGÁLLAPÍTOTTA, HOGY AJAY SHARMA BUKIKKAL ÁLLT KAPCSOLATBAN,
AKIKET MÁS JÁTÉKOSOKNAK IS BEMUTATOTT
A BCCI ÉLETE VÉGÉIG ELTILTOTTA A JÁTÉKTÓL
A bizottság rosszul tájékozott,
és csalódott vagyok a döntés hallatán.
Szerintem a döntésük önkényes és kirekesztő.
ELTILTÁSÁT EGY DELHI BÍRÓSÁG 2014-BEN VISSZAVONTA
SHARMA A KÖVETKEZŐKET NYILATKOZTA:
„A BÍRÓSÁG TISZTÁZTA A NEVEMET AZ ELLENEM FELHOZOTT VÁDAK ALÓL,
ÉS REMÉLHETŐLEG A STIGMA IS EL FOG TŰNNI”
M.K GUPTA ELLEN SOHA NEM EMELTEK VÁDAT A BUNDÁZÁSOKBAN JÁTSZOTT SZEREPE MIATT
Szerintem M.K soha nem érzett semmiféle megbánást.
Elég sok pénzt szedett össze,
és eljött számára az idő,
hogy kiélvezze az úgynevezett zsákmányát.
A CBI TISZTÁZTA KAPIL DEVET A BUNDÁZÁSOKBAN VALÓ RÉSZVÉTEL
ÉS A BUKIKKAL VALÓ KAPCSOLAT VÁDJA ALÓL,
ILLETVE ELUTASÍTOTTA A KERESETET,
MISZERINT KENŐPÉNZT AJÁNLOTT FEL MANOJ PRABHAKARNAK
Végre nyugodtan alhatok.
Semmi… Hagyjuk az ilyesmit a kormányügynökségekre!
Manoj Prabhakarnak a Kapil Devvel szemben tett állítását
semmilyen bizonyíték nem támasztotta alá.
Ha kiderült volna, hogy Kapil Dev is benne volt,
megszakadt volna a nemzet szíve.
Így tehát mindenki megkönnyebbült,
hogy az ő keze nem volt benne.
Hozzátok a kocsit!
A CBI MEGÁLLAPÍTOTTA,
HOGY PRABHAKAR BUKIKKAL ÁLLT KAPCSOLATBAN, TÖBBEK KÖZÖTT M.K GUPTÁVAL IS,
Amikor Mukesh Gupta felfedte,
hogy Manoj Prabhakarral is voltak ügyletei,
nagyot fordult a kocka.
Talán nem lett volna akkora bátorsága részt venni a kémkedésekben,
ha tudta volna, hogy ő maga is le fog bukni.
Nem számítottam rá, hogy a dolgok így fognak alakulni.
Én voltam az, aki eredetileg nyilvánosságra hozta ezt az egészet.
Bele se kezdtem volna, hogy ha én is benne lettem volna.
A BCCI A SAJÁT NYOMOZÁSA SORÁN NEM TALÁLT BIZONYÍTÉKOT ARRA VONATKOZÓAN,
HOGY PRABHAKARNAK SZEREPE LETT VOLNA A BUNDÁZÁSOKBAN,
DE A BUKIKKAL VALÓ KAPCSOLATAI MIATT 5 ÉVRE ELTILTOTTÁK
Nem tudjuk, hogy Manojnak milyen szerepe volt
ebben az egész bundázásos sagában, ha volt egyáltalán.
Megkérdeztük a dologról, kérdőre vontuk, de nekünk mindent tagadott.
Mondhatni, hogy Manoj Prabhakar
vagy a legtökösebb, vagy a legostobább volt.
De amit tett, az az én szememben nagyon tökös dolog volt.
AMIKOR A BCCI 2012-BEN LÉTREHOZTA A KORRUPCIÓELLENES ÉS BIZTONSÁGI EGYSÉGÉT,
AZ ELSŐ VEZETŐJE
RAVI SAWANI VOLT
A feliratot fordította: Vécsey Ádám